Адметна, што ініцыятарам сустрэчы стала Амбасада Літвы. Ад беларускага боку на ёй прысутнічалі прадстаўнікі кансерватыўна-хрысціянскай партыі БНФ і ўдзельнікі сёлетняй Курапацкай варты, а таксама гісторыкі з Літвы, зацікаўленая грамадскасць з Латвіі і Польшчы. Так супала (і ў гэтым ёсць пэўны сімвалізм), што канферэнцыя, прысвечаная Курапатам, адбылася 7 лістапада — у дзень, калі на афіцыйным узроўні ў Беларусі адзначаецца гадавіна Кастрычніцкага перавароту.